S-850/2022

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 15. febrúar 2022, á hendur A-kk-þgf Á-kk-þgf, kt. [...], [...], Reykjavík, fyrir eftirtalin umferðarlagabrot, meðþvíað hafa:

1. Miðvikudaginn 13. janúar 2021 ekið bifreiðinni [...] sviptur ökurétti um Krísuvíkurveg í Hafnarfirði, við Reykjanesbraut.

2. Miðvikudaginn 13. október 2021 ekið bifreiðinni [...] sviptur ökurétti austur Kringlumýrarbraut í Reykjavík, við Listabraut.

3. Miðvikudaginn 27. október 2021 ekið bifreiðinni [...]sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 35 ng/ml og tetrahýdrókannabínól 7,5 ng/ml) austur Njálsgötu í Reykjavík, við húsnr. [...], þar sem lögregla stöðvaði aksturinn.

Teljast brot í öllum liðum varða við 1. mgr. 58. gr. og brot í lið 3 einnig við 1., sbr. 2. mgr. 50. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. gr. og 101. gr. laga nr. 77/2019.

Málið var þingfest 16. mars sl. og í framhaldi af því frestað endurtekið sökum þess að ákærði og/eða verjandi mættu ekki við fyrirtökur en ekki var hægt að ljúka málinu þar sem ekki voru uppfyllt skilyrði til að ljúka því sem útivistarmáli. Ákærði og verjandi mættu við fyrirtöku í málinu í dag og í framhaldi var málið dómtekið.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru. Verjandi ákærða krefst vægustu refsingar sem lög leyfa og hæfilegrar þóknunar sér til handa.

Ákærði er fæddur í [...]. Samkvæmt framlögðu sakavottorði, dagsettu 10. febrúar 2022, hefur ákærði ítrekað verið fundinn sekur um umferðarlagabrot. Með dómi 4. febrúar 2010 var ákærði dæmdur til greiðslu sektar og til að sæta sviptingu ökuréttar í 12 mánuði frá 2. mars 2010 að telja, fyrir að hafa ekið undir áhrifum ávana- og fíkniefna. Ákærði gekkst undir lögreglustjórasátt 13. desember 2011, m. a. fyrir akstur undir áhrifum ávana- og fíkniefna og var sviptur ökurétti í 24 mánuði frá 9. desember 2011 að telja. Með dómi Héraðsdóms Reykjaness 25. júní 2015 var ákærði dæmdur í 30 daga fangelsi, m. a. fyrir akstur undir áhrifum ávana- og fíkniefna og var sviptur ökurétti ævilangt. Ákærði var dæmdur í 6 mánaða fangelsi með dómi 27. febrúar 2017, m. a. fyrir akstur undir áhrifum ávana- og fíkniefna og akstur sviptur ökurétti. Jafnframt var áréttuð ævilöng ökuréttarsvipting ákærða. Þá var ákærði dæmdur í 60 daga fangelsi, m. a. fyrir akstur undir áhrifum ávana- og fíkniefna og akstur sviptur ökurétti, með dómi Héraðsdóms Reykjavíkur 5. september 2017, en dómurinn var hegningarauki við framangreindan dóm frá 27. febrúar 2017. Með dómi Héraðsdóms Reykjavíkur 21. mars 2018 var ákærða gerður hegningarauki við dóminn frá 5. september 2017, vegna umferðarlagabrota sem framin voru í júní og júlí 2017, en ákærði var þá dæmdur í 90 daga fangelsi fyrir að hafa ekið sviptur ökurétti. Loks var ákærða gert að sæta fangelsi í 22 mánuði með dómi Landsréttar 17. desember 2021, m. a. fyrir akstur undir áhrifum ávana- og fíkniefna og akstur sviptur ökurétti, sem staðfesti dóm Héraðsdóms Reykjavíkur frá 17. febrúar 2021.

Brot það sem ákærði er nú sakfelldur fyrir samkvæmt ákærulið nr. 1 var framið áður en framangreindur dómur Héraðsdóms Reykjavíkur frá 17. febrúar 2021 var kveðinn upp og verður ákærða því dæmdur hegningarauki nú, sbr. 78. gr. almennra hegningarlaga nr. 19/1940.

Samkvæmt framansögðu verður við ákvörðun refsingar miðað við að ákærða sé nú ísjöunda sinn gerð refsing fyrir akstur undir áhrifum ávana- og fíkniefna og í þriðja og fjórða sinn fyrir akstur sviptur ökuréttindum, allt innan ítrekunartíma í skilningi 71. gr. almennra hegningarlaga nr. 19/1940. Á móti vegur að ákærði játaði brot sín greiðlega fyrir dómi sem horfir til refsimildunar, sbr. 8 tölulið 1. mgr. 70. gr. almennra hegningarlaga nr. 19/1940.

Með hliðsjón af dómvenju og ákvæðum 77. og 78. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 8 mánuði.

Með vísan til lagaákvæða í ákæru er áréttuð ævilöng svipting ökuréttar ákærða.

Ákærði greiði málsvarnarþóknun skipaðs verjanda síns, S-kk-ef P-kk-ef lögmanns, 195.300 krónur, að meðtöldum virðisaukaskatti, og 135.507 krónur í annan sakarkostnað.

Af hálfu ákæruvaldsins flutti málið H-kvk-nf R-kvk-nf H-kvk-nf aðstoðarsaksóknari.

H-kvk-nf S-kvk-nf B-kvk-nf aðstoðarmaður dómara kveður upp dóminn.

DÓMSORÐ:

Ákærði, A-kk-nf Á-kk-nf, sæti fangelsi í 8 mánuði.

Áréttuð er ævilöng ökuréttarsvipting ákærða.

Ákærði greiði málsvarnarþóknun skipaðs verjanda síns, S-kk-ef P-kk-ef lögmanns, 195.300 krónur og 135.507 krónur í annan sakarkostnað.

H-kvk-nf S-kvk-nf B-kvk-nf